text: सुरक्षा परिषद में कश्मीर मुद्दे को उठाने के बाद भारत ने पाकिस्तान की नई सरकार को कड़े शब्दों में कहा है कि उसे वाद-विवाद में शामिल नहीं होना चाहिए। भारत ने कहा कि इमरान सरकार को चाहिए कि वह दक्षिण एशियाई क्षेत्र को आतंक और हिंसा से मुक्त करने की दिशा में काम करे। संयुक्त राष्ट्र में पाक राजदूत मलीहा लोधी ने बहस के दौरान कश्मीर मुद्दा उठाया तो भारत के अकबरुद्दीन ने कड़ी प्रतिक्रिया जताई।